
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας εκτάσεως 252τ.μ. στη θέση «Αγία Κυ¬ 
ριακή» του Δήμου Σπάτων του Νομού Αττικής. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πραγματοποίησης μεταφοράς συντελεστή δόμησης σε ακί¬ 
νητο, που βρίσκεται εντός του ρυμοτομικού σχεδίου Δήμου Π. 
Ψυχικού (Ν. Αττικής). 2 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 124 (1) 

Κήρυξη ως αναδασωτέας εκτάσεως 252τ.μ. στη θέση «Αγία Κυριακή» 
του Δήμου Σπάτων του Νομού Αττικής. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη: 

1. Τις διατάξεις του Ν. 3200/55 «περί διοικητικής αποκέντρωσης, 
όπως τροποποιήθηκε και συμπληρώθηκε μεταγενέστερα με το Ν.Δ. 
532/70. 

2. Τις διατάξεις του Ν.Δ. 1147/1972 «περί Διοικήσεως μείζονος 
Πρωτευοΰσης» σε συνδυασμό με τις όμοιες του 711/72 Β.Δ. 

3. Τις διατάξεις της παρ. 3 του άρθρου 117 του Συντάγματος. 

4. Τις διατάξεις του Ν. 998/79 «περί προστασίαας των Δασών και 


των Δασικών εν γένει εκτάσεων της Χώρας» και ειδικότερα: 

α) Του άρθρου 41 παρ. 1 

β) Του άρθρου 38 παρ. 1. 

5. Τις διαταγές του Υπουργείου Γεωργίας: 

α) 160417/1180/8.7.80 «περί οδηγιών για τις αναδασωτέες 
εκτάσεις. 

β) 182447/3049/24.9.80. 

6. Την αριθ. 5904/4.12.1991 πρόταση του Δασαρχείου Πεντέλης 
σχετικά με την κήρυξη ως αναδασωτέας, της αναφερομένης στο θέμα 
εκτάσεως, αποφασίζουμε: 

Κηρύσσουμε αναδασωτέα, ώστε να αποκλεισθεί η διάθεσή της για 
άλλο προορισμό, την ιδιωτική δασική έκταση (δάσος) εμβαδού διακο- 
σίων πενήντα δύο (252) τετραγωνικών μέτρων στη θέση «Αγία Κυ¬ 
ριακή» περιφέρειας Δήμου Σπάτων, με σκοπό τη διατήρηση του χαρα¬ 
κτήρα του δάσους, του οποίου η δασική βλάστηση που αποτελείτο από 
πεύκα μεγάλης ηλικίας, καταστράφηκε κατά μήνα Αύγουστο 1990 με 
παράνομη εκχέρσωση και στη συνέχεια με ανέγερση αυθαιρέτου κτίσμα- 
τος διαστάσεων 12»8 μ. και προσδιορίζεται από τα στοιχεία Α - Β - Γ - 
Δ - Α, όπως φαίνονται στο συνημμένο διάγραμμα το οποίο αποτελεί 
αναπόσπαστο μέρος της αποφάσεως αυτής και έχει όρια: 

Ανατολικά: Με συμπαγές δάσος X. πεύκης 

Δυτικά: Με εκχερσωμένο δάσος 

Βόρεια: Με αγροτικό δρόμο 

Νότια: Με συμπαγές δάσος X. Πεύκης. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αγία Παρασκευή, 30 Ιουλίου 1992 
Ο Νομάρχης 

ΕΥΑΓΓ. ΧΑΡΑΛΑΜΠΙΔΗΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση πραγματοποίησης μεταφοράς συντελεστή δόμησης σε ακί¬ 
νητο, που βρίσκεται εντός του ρυμοτομικού σχεδίου Δήμου Π. Ψυχι¬ 
κού (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανώτατου ορίου συντελεστόύ δομήσεως κλπ» (Α' 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του 
Ν,880/1979» (Α' 138), όπως τροποποιήθηκε με το από 19.6.1987 
Π. Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμίσεως θεμάτων 
μεταφοράς συντελεστόύ δομήσεως κατά το Ν.880/1979» (Α' 154) 
όπως τροποποιήθηκε με το υπ’ αριθμόν 367/1987 Π. Δ/γμα (Α’ 
163). 

4. Τις διατάξεις της παρ. 1 (εδ. ιδ) του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α 137). 

5. Την Τ. 1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημοσίων Έργων «Καθορισμός 
αρμοδιοτήτων του Υφυπουργού Περιβάλλοντος Χωροταξίας και Δημο¬ 
σίων Έργων Χρήστου Κατσιγιάννη» (Β 702). 

6. Την 31555/5.7.1991 αίτηση του Διονυσίου Δανάλη πληρεξου¬ 
σίου του Νικολάου Μονά. 

7. Την 31556/5.7.1991 αίτηση της Αδελφότητος «ΑΜΠΕ¬ 
ΛΟΣ». 

8. Την 95/1992 γνωμοδότηση του Κεντρικού Συμβουλίου Χωροτα¬ 
ξίας, Οικισμού και Περιβάλλοντος. 

9. Την 32169/2.3.1992 απόφαση του Υφυπουργού Περιβάλλο¬ 
ντος, Χωροταξίας και Δημοσίων Έργων για προέγκριση της σχετικής 
τεχνικής μελέτης, με πρόταση του Υφυπουργού Περιβάλλοντος, Χωρο¬ 
ταξίας και Δημοσίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση μέρους της μεταφοράς του συντε¬ 
λεστή δόμησης που εγκρίθηκε με το από 25.4.1989 Π. Δ/γμα (Δ 287) 
από το βαρυνόμενο ακίνητο, που βρίσκεται εντός του ρυμοτομικού σχε¬ 
δίου του Δήμου Χαλανδρίου (Ν. Αττικής) στα Οικοδομικά Τετράγωνα 
647 - 648, για το οποίο έχει εκδοθεί ο 2624/1991 σχετικός τίτλος δι¬ 
καιώματος μεταφοράς συντελεστή δόμησης στο όνομα Νικολάου - Γε¬ 


ωργίου Μοννά, σε άλλο ακίνητο (ωφελούμενο) που βρήσκεται εντός του 
ρυμοτομικού σχεδίου του Δήμου Παλαιού Ψυχικού (Ν. Αττικής) και επί 
της οδού Καμελλίων αρ. 69 φερόμενο ως ιδιοκτησία του σωματείου με 
την επωνυμία Αδελφότης «Η ΑΜΠΕΛΟΣ» όπως το ωφελούμενο ακί¬ 
νητο φαίνεται με στοιχεία Α, I, Θ, Η, Ζ, Α στο σχετικό πρωτότυπο διά¬ 
γραμμα σε κλίμακα 1:500 που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την 77518/1992 πράξη 
του και που αντίτυπό του σε φωτοσμίκρυνση δημοδιεύεται με το παρόν 
διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπόμενης βάσει των ισχυόντων στην 
περιοχή όρων δόμησης 87 τ.μ. που αντιστοιχεί σε 195,55 τ.μ. του βα- 
ρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά την μετα¬ 
φορά είναι τα εξής: 

α) Εμβαδόν οικοπέδου: 1.461,86 τ.μ. 

β) Ποσοστό κάλυψης: 40% 

γ) Συντελεστής δόμησης: 0,721 

δ) Μέγιστο επιτρεπόμενο ύψος του ανεγερθησομένου κτιρίου: ένδεκα 
μέτρα (11,00 μ.). 

ε) Το κτίριο πρέπει να ανεγερθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακα 1:100 που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την 77518/1992 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

Άρθρο 2 

Ακυρώνεται ο 2624/1991 ονομαστικός τίτλος δικαιώματος μετα¬ 
φοράς συντελεστή δόμησης. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και ΔημοσίωνΈργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 25 Αυγούστου 1992 
0 ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 

